Bylmoorde: Uitspraak uitgestel | Maroela Media
Henri van Breda buite die hof (27 Maart 2018). Foto: ANA
Die Wes-Kaapse hooggeregshof het Dinsdag die uitspraak van die verhoor teen die moordbeskuldigde Henri van Breda tot 21 Mei uitgestel.
Van Breda word daarvan beskuldig dat hy sy ouers, Martin en Theresa, en sy ouer broer, Rudi, vermoor het. Hy staan ook tereg op 'n aanklag van poging tot moord in verband met die bylaanval op sy suster, Marli, wat ten tyde van die aanval 16 jaar oud was. Die staat het aangevoer die feit dat Marli die aanval oorleef het, is "'n wonderwerk" en nie omdat die aanval op haar minder ernstig was nie.
Die aanval in die Van Breda-gesin se huis in die De Zalze-landgoed in Januarie 2015 het skokgolwe deur die land gestuur en Suid-Afrikaners het die hofverrigtinge sedertdien met 'n valkoog dopgehou.
Van Breda ontken dat hy sy gesin leed aangedoen het en beweer 'n inbreker met 'n mes en 'n byl het sy gesin aangeval en hy was gelukkig genoeg om die aanval te oorleef.
Hier kom 'n ding. Nuwe getuienis/e is al wat ek kan dink hoekom die saak weer uitgestel is.
Uitstel????? wonder waar trek die vuurtjie.
Die knaap het meer geluk as baie ander watbin die tronk moet wag van hofsaak tot hofsaak. Glo nie dat Breda saak in 2018 afhehandel gaan word nie.